Centre d'Estudis Mont-rogencs: d’octubre 2014\n13-11-2014 Aules d’Extensió Universitària.\n· Dijous 13 de novembre a les 19:00 h. a la Casa de Cultura Agustí Sardà. Conferència amb el títol: “La ruta de la Tàrraco romana sense moure's de la cadira" A càrrec de Jesús Martínez.\n· La ruta romana és donar a conèixer la història de Tarragona\nmitjançant els seus monuments principals conservats\nd’aquella època. Patrimoni Mundial per la UNESCO pel conjunt arqueològic romà de Tàrraco.\n15-11-2014 Conèixer l’entorn.\n· Dissabte 15 de novembre sortida a conèixer “Les arrels del Carrasclet” juntament amb el Centre d’Estudis del Priorat. Visitarem, Capçanes, Falset i l’ermita de la Mare de Déu de la Roca on dinarem. A l’ermita, hi haurà una xerrada del professor Jaume Borràs.\n· Sortida a les 8:30 h. amb cotxe propi.\nØ Preu socis: 5 € - No socis: 7 € (el preu inclou les visites guiades).\nØ El preu del dinar és de 15 € i anirà càrrec de cada persona.\n· Els interessants us podeu apuntar els dimarts i dimecres de 18:00 h. a 19:00 h. al Centre d’Estudis Mont-rogencs o trucar al tel. 609 755 585 o 600 797 064\n· L’itinerari passa per llocs on es movia l’heroi de la Guerra de Successió espanyola, nat a Capçanes i que va portar a terme una tenaç resistència contra les tropes borbòniques (S. XVIII).\n· Dijous 20 de novembre a les 19:00 h. a la casa de Cultura Agustí Sardà, conferència amb el títol “Els successors de Felip V. Carles III”. A càrrec de Josep M. Sabaté i Bosch, catedràtic d’història de la URV i cronista de la ciutat de Tarragona.\n· Carles III nasqué a la cort reial de Madrid el 20 de gener de 1716, essent el primer fill del rei Felip V d’Espanya i la seva segona muller Isabel de Farnesi.\n25-11-2014 Exposició CaixaForum Tarragona.\n· Dimarts 25 de novembre juntament amb l’Unió de Dones de Mont-roig del Camp, farem una sortida a Tarragona a visitar l’exposició “ Els objectes parlen”. Col·leccions del Museo del Prado.\nØ Preu socis: 5 € - No socis: 6 € (el preu inclou el desplaçament, l’entrada, visita guiada, i cafè tertúlia)\nØ Sortida a les 15:00 h. a la parada d’autobús.\n· Els interessants us podeu apuntar els dimarts de 18:00 h. a 19:00 h. al Centre d’Estudis Mont-rogencs. Places limitades.\n27-11-2014 Iniciació al Scrapbooking\n· Dijous 27 de novembre de les 16:00 a les 19:00 h. al Centre d’Estudis Mont-rogencs farem un taller de iniciació al Scrapbooking on farem una “Targeta desplegable de Nadal”. A càrrec de Cristina Rom Clariana.\n· Els interessants us podeu apuntar els dimarts i dimecres de 18:00 h. a 19:00 h. al Centre d’Estudis Mont-rogencs o trucar al tel. 609 755 585. Abans del 25 de novembre.\nØ Preu:15 euros (el preu inclou la classe i el material adient)\n· Les targetes són un regal molt recurrent per a qualsevol esdeveniment ja sigui aniversari, casament, comunió, en aquest cas treballarem la de Nadal. Amb la tècnica de scrapbooking es poden fer veritables meravelles. Amb una mica d'imaginació i temps obtindreu grans resultats.\n· Divendres 28 de novembre a les vuit del vespre, a la casa de Cultura Agustí Sardà, conferència amb el títol “ El Nadal dels poetes”. A càrrec de Pere Ignasi Poy. Llicenciat en filologia Catalana per la Universitat de Tarragona i diplomat en Ciències Religioses. Professor d’ensenyament secundari.\nDesprès de la conferència és farà un obsequi d’un pessebre al CAP de Mont-roig.\nOrganitza: l’Associació Pessebrista de Mont-roig del Camp.\nPublicat per Redacció a 7:36 Cap comentari:\nEtiquetes de comentaris: Aules d’Extensió Universitària, Conèixer l'entorn, Conferències, Exposició, Scrapbooking\nAnem a plegar bolets\nPunt de sortida: Davant de l'escola a les 9 del matí\n· Caldrà portar cotxe propi.\n· Recordeu de portar cistell, esmorzar, bon calçat, etc. Sortida de dificultat mínima, apte per grans i petits.\n· La sortida serà per grans i per petits. L’objectiu es conèixer les espècies de bolets més saboroses però també les més tòxiques del nostre terme. Per la tarda exposició de bolets i comentaris al local del Centre d’Estudis.\nPublicat per Redacció a 14:02 Cap comentari:\n4-10-2014 Exposició Fotogràfica.\nDissabte 4 d’octubre a les 19:00 h. de la tarda a la Casa de Cultura Agustí Sardà, inauguració de la exposició de fotografies amb el títol:\nL'exposició romandrà oberta des del 4 al 15 d’octubre.\nL'horari és de dijous a dissabte de 17:00 h. a 20:00 h. Diumenge de 12:00 h. a 14:00 h.\nAmb la col·laboració de Tarraco Fotografia.\n16-10-2014 Aules d’Extensió Universitària.\n· Dijous 16 d’octubre a les 19:00 h. a la Casa de Cultura Agustí Sardà. Conferència amb el títol “L'aposta educativa de la Mancomunitat" A càrrec de M. Isabel Miró, professora del Departament de Pedagogia.\n· La Mancomunitat de Catalunya va ser una institució activa entre 1914 i 1923/1925 que agrupà les quatre diputacions catalanes: Barcelona, Girona, Tarragona i Lleida. La Mancomunitat de Catalunya recull l’obra impulsada per la Diputació de Prat de la Riba i aposta clarament per una política educativa de qualitat.\n23-10-2014 Tast de Cultura / Conferència\n· Dijous 23 d’octubre a les 20:00 h. a la Casa de Cultura Agustí Sardà. Conferència amb el títol “Pesca i consum de peix a Catalunya" A càrrec de Montse Bargalló Boronat, llicenciada en Ciències del Mar per la Universidad de Cádiz.\n· El Mediterrani ha aportat als catalans una gran varietat d’espècies marines, fins a 120. Els peixos més populars són el llucet, les sardines, el gall o la tonyina.\n25-10-2014 Tast de Cultura / Conèixer l’entorn – Sortida nocturna.\n· Dissabte 25 d’octubre sortida nocturna “Aprendre a orientar-se en el cel” trobada a les 20:30, a les escoles, per sortir amb cotxes particulars cap el punt d’observació. Possiblement pels voltants de la Punta del Rellotge o la Punta de la Pixerota.\n· Si la meteorologia ho permet aprendrem a utilitzar el mapa del cel corresponent al mes d’octubre, veurem algunes constel·lacions i parlarem dels mites que les envolta i parlarem també del moviment del cel nocturn.\n· Què cal portar: entrepà, cadira de platja, prismàtics qui en tingui, roba d'abric, i llanterna amb filtre vermell (per exemple: paper de cel·lofana)\n· A càrrec del professor Javier Castelo Torras del departament de Física de la Universitat Autònoma de Barcelona.\n· Dijous 30 d’octubre a les vuit del vespre, a la casa de Cultura Agustí Sardà, conferència amb el títol “Diabetis i dislipèmia avui”. A càrrec de Dr. Pere Iglesias Salvadó.\n· Es farà una revisió dels conceptes actuals d'aquestes dues malalties, l'una relacionada amb els nivells alts de sucre a la sang i l'altre amb les alteracions dels nivells del colesterol, causant, de no controlar-los, un envelliment prematur del sistema cardio-circulatori.\nPublicat per Redacció a 14:08 Cap comentari:\nEtiquetes de comentaris: Aules d’Extensió Universitària, Conèixer l'entorn, Conferències, Exposició de fotografies, Sortida nocturna, Tast de Cultura\nAnem a plegar bolets Diumenge 26 d’octub...


L'equip PSC-PP-Unió suspèn en transparència\nActualitzada 12/07/2017 a les 20:10\nGustavo Adolfo Béquer, revisat, podria rememorar aquesta escena a la cort de Ballesteros: «¿Qué es transparencia? Dices mientras clavas en mi pupila tu pupila azul. ¿Qué es trasparencia? ¿Y tú me lo preguntas? Transparencia... eres tú.» Això ens faria pensar que l’Índex de Transparència dels Ajuntaments ha sorprès l’equip PSC-PP-Unió, que potser pensen que algú no està tenint en compte l’enorme esforç que fan. Que el fet de ser la ciutat pitjor valorada de Catalunya i la número 99 del conjunt de l’Estat Espanyol, quedant per sota de la mitjana en totes les categories, els ha estranyat. Veient el que hi ha, seria un senyal inequívoc d’ignorància i de desconnexió amb la realitat, però és molt pitjor Gustavo: saben perfectament el que fan i no els importa fer-ho encara que es carreguin la teva rima.\nMalauradament, l’equip de govern PSC-PP-Unió falla per la base. I ho saben, però no tenen cap interès en millorar. «No estaré mai a un govern que aixequi catifes», que deia Josep Maria Prats. Nosaltres sí que creiem que és imprescindible aixecar catifes, espolsar-les, tirar envans, obrir calaixos i finestres, pujar persianes i estendre la roba. Ens hem proposat tenir un Ajuntament amb parets de vidre i a fe de món que ho aconseguirem.\n1. No és transparència no tenir els serveis d’inspecció necessaris per controlar els contractes milionaris que l’Ajuntament ha subscrit i entre tots paguem.\n2. No és transparència prorrogar sistemàticament els contractes, sense que els consellers que ens hem de pronunciar tinguem els indicadors necessaris per avaluar la feina feta.\n3. No és transparència pretendre colar el projecte de Santa Gadea, que ens hauria costat fins a 152 milions d’euros en 40 anys, malgrat no tenir cap informe tècnic favorable.\n4. No és transparència tot el que envolta al cas Inipro: factures pagades amb advertiment d’Il·legalitat per feines que no s’ha demostrat que s’hagin fet, equip de «ciber activistes Ballesteros» organitzat des de dins l’Ajuntament, etc.\n5. No és transparència que el cap de gabinet de l’alcalde, després de dimitir pel cas Inipro, passi a facturar a través de la Fundació Smart City.\n6. No és transparència que s’utilitzin les targetes d’algunes empreses municipals per a despeses que no tenen res a veure amb l’empresa i no es doni raó de qui ha fet cada una des les despeses.\n7. No és transparència que ens assabentem de que s’han deixat perdre subvencions per una biblioteca a Campclar i no s’hagi informat a l’oposició ni a la ciutadania.\n8. No és transparència la gestió del Pla Parcial de La Budellera.\n9. No és transparència que no hagi cap canal formal de participació i de comunicació entre els veïns i l’Ajuntament.\n10. No és transparència que l’equip de govern voti favorablement i aprovi mocions que després no fa el mínim gest per implementar.


amb data de caducitat: Adéu a Urgell\nPublicat per M. Fighter a 22:21\nSerrix 4 de maig de 2011, a les 22:47\nQuina manera més bonica de dir-li adéu a un barri!\nLes pròximes vegades que hi passes, serà com tornar a un lloc conegut, on el món ha seguit rodant mentre tu no hi eres, però on l'essència sempre hi és.\nMolta sort en la nova aventura! :D Pronte anirem a conèixer la teva nova ubicació ;)\nM. Fighter 4 de maig de 2011, a les 22:54\nserrix tu has format par de tot això! sempre recordaré aquella festa al pis que va acabar en l'Apolo2!! que gran nit!;)\nUnknown 4 de maig de 2011, a les 23:21\ncolló! se m'han posat els pèls de punta i tot! segur que al nou pis també fareu festuquis i jo que vaja a alguna!\nja veuràs com de seguida fas teu el nou pis!!\nMíriam 4 de maig de 2011, a les 23:25\nQuin comiat més bonic!\nM. Fighter 4 de maig de 2011, a les 23:53\nestic en procés d'adaptació! ara tot em resulta raro!xD\nUnknown 5 de maig de 2011, a les 9:08\nUf... Es que aquest pis es molt pis nena... pero tot anira super be! reserva'm dia inaguracio en petit comite :) mil besets!!


Taller pràctic a Biciclot - Biciclot\nInici » TIPUS D’ACTIVITAT » Aprenem mecànica » Taller pràctic a Biciclot\nHorari: 9.30-11.30 i 11.30-13.30 (2 sessions de 2 hores)\nGrup mínim 40 alumnes en dos grups; es farà una sessió per a cada grup. Per a una sola sessió el preu és de 8 € per alumne, mínim 25 participants.\nAprenem a mantenir i a posar a punt la bicicleta per una circulació autònoma i segura. Ens familiaritzarem amb les eines bàsiques per fer un mínim de manteniment i un bon diagnòstic. La pràctica la fem amb bicicletes de Biciclot i aprendrem com treure i posar la roda, arreglar una punxada, posar la cadena, ajustar els frens…


Mapa de vent i temperatura en superfície previst per dissabte a les 15:00h. Es preveu garbinada.\nAquest dissabte a Palamós hem de preveure un altre dia amb núvols i clarianes, degut a l'arribada de franges nuvoloses en tots nivells procedents de l'interior del Principat. No és descartable que s'escapi alguna roina al llarg de la tarda/vespre. A la resta de la demarcació també cal esperar un dia variable amb grans clarianes al matí i un cel que s'anirà tapant a la tarda. Per seguir amb la tradició, tornaran a descarregar alguns ruixats de tarda a l'interior de la demarcació i en especial a la meitat nord, on en alguns casos poden anar acompanyats per tempesta. Cota de neu 1600/1700 metres.\nLa temperatura pot pujar fins a 16/20º C a l'interior, fins a 14/16º a la costa i fins a 9/14º C al Pirineu. La mínima pot baixar fins a -2/5º C al Pirineu, fins a 3/6º C a l'interior i fins a 8/10º C a la costa.\nEl vent al nostre sector costaner bufarà fluix amb component est, durant la nit/matinada de divendres a dissabte. Al matí hi haurà vent de garbí a 8/12 nusos. A la tarda preveiem vent de garbí a 12/16 nusos. A la nit bufarà vent del nord a 4/8 nusos., al cap de Creus hi haurà tramuntana a 16/20 nusos.\nL'estat de la mar es mantindrà amb marejol arran de costa i maror mar endins, durant la nit/matinada de divendres a disssabte. Al matí tindrem una situació similar. A la tarda esperem maror generalitzada. A la nit hi haurà marejol arran de costa i maror mar endins, amb mar de fons.\nAquest diumenge a Palamós caldrà esperar un dia amb nuvolositat variable en tots nivells que en alguns moments pot tapar el cel. No és descartable que ens tornin a visitar les quatre gotes de rigor a partir del vespre. A la resta de la demarcació gironina el dia també serà força variable, amb algunes clarianes, però hi hauran moments del dia amb el cel tapat. Poden descarregar alguns ruixats de tarda i algunes tempestes, especialment a l'interior i a prop del Pirineu.\nLa temperatura màxima pot ser una mica més baixa que el dia anterior i la mínima serà força igual.\nEl vent al nostre sector costaner bufarà fluix amb component nord, durant la matinada de diumenge., mar endins pot bufar a 16/20 nusos. Al matí hi haurà vent fluix de direcció variable o calma. A la tarda preveiem vent fluix de garbí o xaloc. A la nit hi haurà vent en calma.\nL'estat de la mar es mantindrà amb maror mar endins i mar arrissada o marejol arran de costa, durant la matinada de diumenge. Al matí tindrem marejol mar endins i mar plana o arrissada arran de costa. A la tarda esperem una situació molt semblant. A la nit hi haurà mar plana arran de costa i mar arrissada mar endins.


La regidora de la CUP Marta Jofra al ple. Eix\nLa CUP de Vilanova va presentar una primera esmena a la totalitat quant al contingut del planejament urbanístic de l’Eixample Nord i quant a les formes plantejades pel govern. La regidora Marta Jofra explicà que la planificació a 70 anys vista d’una extensió de terreny que suposaria 1/3 de l’actual ciutat, al temps que tenim un municipi sense consolidar i amb barris a mig construir, amb uns indicadors econòmics i uns índex demogràfics que disminueixen, és una temeritat. Durant la seva exposició, Jofra manifestà que la planificació del nou hospital és un argument de màrqueting del govern, atès que ja hi ha aprovada una reserva de sòl des de l’any 2007, cas que hi hagués el finançament necessari per tirar l’hospital endavant.\nEl govern sociovergent, per boca del regidor Gerard Llobet, va ser incapaç d’argumentar la necessitat de tirar endavant el planejament. La CUP a més a més va mostrar seriosos dubtes sobre la viabilitat del projecte, i es va mostrar decidida a presentar al·legacions durant el període establert. Enlloc de planificar la trama urbana en conjunt, per tal de recosir-ne i esmenar-ne els errors del passat, l’aprovació d’aquest planejament preveu la construcció de 7.341 habitatges en un territori de 106 hectàrees. Jofra va demanar valentia al govern i als grups favorables de tirar endavant la planificació per afrontar l’autèntic problema, que és l’execució del conveni entre l’Institut Català del Sòl (Incasòl) i l’empresa Subirats Berenguer per tal d’evitar la construcció a la Platja Llarga.\nEn aquest sentit, la CUP es reunirà en breu amb l’Incasòl i aposta per resoldre l’equació del problema acotant-lo a una qüestió entre dues administracions públiques, l’Ajuntament i el mateix Incasòl, que han d’imposar l’interès general. La Platja Llarga és un bé natural que no pertany a Vilanova en exclusiva sinó al litoral català en el seu conjunt, i la seva preservació és un assumpte que ha de prevaldre per davant de qualsevol conveni signat en un context d’especulació immobiliària incomparable amb la situació actual.\nValoriza, multada l’any passat, guanya el contracte de jardineria\nUn dels nombrosos punts del Ple de dilluns 2 de gener va ser l’adjudicació del nou contracte de jardineria. També es va dur a aprovació la modificació de l’ordenança de soroll.\nLa CUP de Vilanova va votar-hi en contra, posant sobre la taula un cop més els beneficis que la remunicipalització del servei tindria tant a nivell de costos com de condicions laborals per a les treballadores. L’empresa guanyadora, Valoriza, va ser multada l’any passat junt a FCC, Cespa i Urbaser, entre d’altres, per haver actuat com un càrtel.\nLa Comissió Nacional dels Mercats i de la Competència (CNMC) va trobar indicis que aquestes empreses s’havien repartit les licitacions públiques almenys durant el període 2000-2013. En la seva oferta pel contracte de jardineria, Valoriza va afegir en la seva oferta un nombre d’hores molt superior a la resta d’empreses, obtenint així la puntuació màxima. La CUP es va abstenir en un altre punt relatiu a l’ampliació del contracte de residus, atès que era una proposta sense el consens dels grups municipals, sinó pactada entre el govern i l’empresa.\nPer últim, el Ple va aprovar la modificació de l’ordenança de soroll. A parer de la CUP, el govern havia fet una lectura esbiaixada i restrictiva de la sentència del TSJC arran del recurs presentat per dos veïns l’any 2011. En aquest sentit, un cop publicada la sentència, els serveis jurídics municipals van emetre un informe amb una interpretació molt conservadora, un informe al qual el govern es va aferrar per bloquejar qualsevol activitat musical al Molí de Mar i limitant les llicències d’actes extraordinaris que se celebrin en el futur. La proposta de modificació presentada, a dir de la CUP, és insuficient per blindar l’activitat cultural ordinària i extraordinària a la ciutat. Es tracta d’una proposta garantista i conservadora que deixa a mercè de les entitats la celebració d’altres festivals, per als quals caldrà que l’Ajuntament emeti un informe favorable.\nPer aquest motiu, tot i votar a favor de la modificació, la CUP va avançar que presentaria al·legacions per tal d’atorgar de cobertura legal les activitats extraordinàries.


Felip i Letícia amb mascaretes pel coronavirus: la imatge que ensorra Espanya\nBarcelona. Dijous, 12 de Març 2020. 20:30\nActualitzatDijous, 12 de Març 2020. 20:38\nEspanya es troba al centre de l'huracà pel que fa a la percepció internacional sobre països en risc d'escampar el coronavirus. L'últim exemple és que la ciutat de Liverpool s'ha llevat amb 10 casos del virus després que 3 mil seguidors de l'Atlético de Madrid anessin a veure el partit de Champions. Per rematar, el cap de l'Estat espanyol i la seva dona podrien tenir coronavirus. Els reis Felip i Letícia podrien estar infectats després que Letícia besés Irene Montero, que ha donat positiu.\nEspanya no suportaria la imatge de Felip i Letícia amb mascaretes. Però a Itàlia, la zona zero europea del coronavirus, han furgat en la ferida. L'artista italià Alexsandro Palombo ha creat la imatge que provoca pànic als espanyols:\nFB Alexandro Palombo\nL'artista italià vol conscienciar el planeta amb el hastag #stayhome i Letícia sosté el rètol: "Estigueu-vos a casa, ningú no és immune al coronavirus". No és l'única royal que hi surt, hi ha la reina Elisabet II o els dos nets Enric i Guillem amb les dones Kate i Meghan. Podeu veure'ls clicant a la dreta del dibuix dels Simpsons:\nA post shared by aleXsandro Palombo (@alexsandropalombo) on Mar 12, 2020 at 5:20am PDT\nL'artista milanès ha aconseguit cridar l'atenció per fer-se escoltar: "Són dies dramàtics aquí a Milà i a Itàlia. Això no és una grip. No hi ha teràpia ni vacuna, per favor, quedeu-vos a casa per ajudar a prevenir la propagació del virus". Si volia captar l'atenció dels espanyols, ho ha aconseguit.\nLa cadena podria ser: Irene Montero coronavirus - Letícia coronavirus - Joan Carles coronavirus. L'emèrit amb 82 anys i problemes de pulmó hauria begut oli. Però no passarà: no es pot ni veure amb Letícia. Ni els Simpson ho van preveure.\nCoronavirus Repugnant Toni Cantó: escup la infectada Irene Montero amb una frase denunciable Marc Villanueva\nCoronavirus RAC1 i el coronavirus: la meitat dels presentadors, confinats a casa Darío Porras\nDefuncions Mor Elisenda Ribas, actriu catalana de TV3 i a la mítica 'La plaça del diamant' Darío Porras\nCasa Reial Felip i Letícia ja tenen els resultats del coronavirus Darío Porras\nTelevisió El poli més guapo d'Espanya despullat a T5: "Viva el cuerpo de la guardia civil" Marc Villanueva\nCasa reial Letícia va amagar haver avortat i la van convertir en un espot de l'Església Marc Villanueva


S’obri una nova boca al Cumbre Vieja mentre la lava continua avançant cap a la mar - À Punt\nS’obri una nova boca al Cumbre Vieja mentre la lava continua avançant cap a la mar\nActualment ja són nou les boques que té aquest volcà, que va entrar en erupció ahir diumenge a l'illa canària de La Palma\nS'obri una novena boca al volcà Cumbre Vieja\n20 de setembre 2021 - 22:10\nJa són nou les boques obertes al volcà Cumbre Vieja. Segons han confirmat de fonts de la Guàrdia Civil a l’equip d’À Punt que es troba a La Palma, són nou les boques que brollen ara mateix des que va començar l’erupció del volcà, ahir diumenge.\nA aquestes hores la lava continua el camí cap a la mar sense que els serveis d’emergències puguen evitar-ho. Amb tot, no s'han complit les previsions inicials, que pronosticaven que arribaria a la mar a última hora de la vesprada. L'activitat sísmica s'ha reduït i la velocitat del magma és inferior.\nAquesta nova boca ha obligat les autoritats a evacuar una nova zona, la de Tacande.\nIsmael Llarena, sergent de bombers del Consorci d’Emergències de Gran Canària, ha explicat a À Punt que actualment hi ha quatre colades que baixen pel vessant cap a la mar i que es desenvolupen lliurement. Una colada és un mantell de lava fluida que pot arribar a ser molt extens en els casos de les erupcions per fissures com la del Cumbre Vieja.\nLlarena reconeix que no estan tenint cap èxit en la tasca principal, que és protegir els habitatges, perquè les colades tenen moltíssima força i no poden parar-les. Tampoc a l’hora d’apagar els xicotets focus d’incendi que es van generant ja que, el que apaguen hui, demà se'l menjarà el volcà.\nTambé llança un missatge d’advertència a la població perquè no s’acosten prop de les colades. Afirma que hi ha gent que se salta els controls per a accedir a les zones més pròximes a la lava amb la intenció de fer-se selfies, cosa que els sorprén molt perquè els efectius que treballen a la zona ho temen, ja que l’erupció no és cap joc. Hi ha gent que està perdent la seua casa i els riures i els selfies és millor deixar-los per a un altre moment, postil·la.\nBaixada de l’activitat sísmica\nLa sismicitat a l'illa de La Palma ha baixat dràsticament aquest dilluns, que ha registrat només set xicotets terratrémols en el que ha passat de jornada, enfront dels 127 diaris de mitjana en les tres jornades precedents.\nL'activitat sísmica va començar a reduir-se aquest diumenge, després de l'erupció del volcà. Des d'aquell moment fins al final del dia només es van generar 15 tremolors.\nEl primer dels sismes d'aquest dilluns ha tingut lloc a les 4.50 hores de la matinada, i ha tingut una magnitud de 2,8 en l'escala de Richter, segons les dades de l'Institut Geogràfic Nacional (IGN).\nEl més important dels sismes de hui ha sigut de magnitud 3, a les 7.34 hores (hora canària), mentre que l'últim terratrémol fins ara ha tingut lloc a les 14.52 hores, i ha sigut de magnitud 2,3.\nSánchez supervisa l’evolució del volcà\nEl president del govern, Pedro Sánchez, que va cancel·lar un viatge a Nova York previst per a diumenge per a desplaçar-se a La Palma, continua a l’illa atenent de prop l’evolució de l’erupció. Aquest matí s'ha desplaçat a la zona afectada per a conéixer de primera mà la situació i ha participat en una comissió de seguiment de l'evolució de l'erupció. Després ha visitat, acompanyat del ministre de l'Interior, Fernando Grande-Marlaska, el centre d'acolliment d'afectats per l'emergència volcànica, situat a l'aquarterament d'El Fuerte i que atén la Creu Roja.\nMés tard, ha assistit al comité director del pla especial de Protecció Civil i atenció d'emergències per risc volcànic (Pevolca) i, ja a la vesprada, s’ha desplaçat a les zones més afectades per l’explosió, en companyia novament del ministre de l’Interior. Allí ha sigut testimoni de l’avanç de la lava cap a la mar i ha aprofitat per a posar en valor les tasques de coordinació d’emergències que estan portant a terme des del punt de comandament avançat, instal·lat al centre de visitants del Parc Nacional de la Caldera de Taburiente.


La mort de Fabián Fuster als 39 anys commociona el món de la gastronomia\nEl xef Fabián Fuster ha mort sobtadament a l'edat de 39 anys\nEl jove xef havia marcat un estil propi des del seu restaurant Canela, del carrer Sant Jaume de Palma\nLa mort sobtada del xef Fabián Fuster ha commocionat el sector de la gastronomia mallorquina, i d’arreu. Tenia 39 anys i un futur brillant en el món de la cuina a Mallorca. Deixa un record inesborrable de la seva trajectòria als fogons del restaurant Canela de Palma, que havia obert ara fa deu anys amb Irene Rigo. Diuen els seus companys de professió que tenia un talent innegable, que des del seu racó del carrer Sant Jaume, feia una cuina original i amb segell propi.\nHavia nascut fa 39 anys, i era fill del periodista Juan Antonio Fuster i de la fotògrafa Cathy Grundfeld. Fabián Fuster es va formar en la Escola d’Hoteleria de les Illes Balears (EHIB) de l’UIB i va ampliar la seva formació a Barcelona. També es va formar en hotel Dylan d’Amsterdam amb Schilo Van Couvouden, en Le Cafè Anglais de Londres amb Rowley Leigh i finalment va decidir establir-se a Mallorca, on va treballar a les ordres de Josef Sauerschell en Es Racó des Teix.\nEl xef Fabián Fuster, en una imatge recent | Restaurant Canela\nPoc després, el xef va decidir fer un pas més: s’establia pel seu compte i obria el seu propi bistró, que aviat va adquirir un merescut prestigi gastronòmic. La seva cuina, molt cuidada, es basava en el producte local i de proximitat, però alhora li agradava fusionar-la amb elements forans sent la cuina asiàtica un dels seus elements inspiradors. A més a més, sentia una especial predilecció per la cuina hawaiana. El seu restaurant era lloc de trobada d’una clientela fidel, que tant provenia de l’àmbit més proper mallorquí, com de qualsevol altre punt del món.\nEl Restaurant Canela, com tants d’altres durant aquesta pandèmia, havia patit els efectes de les restriccions sanitàries. Per això, i davant el fet de no tenir possibilitat de servir a l’exterior perquè no tenia terrassa, va obrir el negoci a preparar i vendre menjar per portar.


Anadolu Efes - Barça Lassa: Duel per la part alta a Istanbul\nEls blaugranes visiten la pista del conjunt turc en un partit que podria col·locar els de Pesic en la quarta posició (divendres 8, 18:30h)\nEl Barça Lassa visita aquest divendres, a les 18:30h i en directe per Movistar+ (Dial 53), l’Anadolu Efes en la que serà la 25a jornada de l’Eurolliga. Tant catalans com turcs tenen un balanç de 15 triomfs i 9 derrotes i, en cas de victòria blaugrana, els de Pesci se situarien en la 4a posició i amb el ‘basket average’ a favor, sempre important de cara a possibles empats a final de temporada.\nCompta amb un equip molt compensat i amb jugadors de primer nivell. El seu màxim anotador i rebotejador és l’exblaugrana Adrien Moerman (12 punts i 6,3 rebots), seguit de ben a prop d’homes com Vasilije Micic (11,8 i 5,3 assistències) o Rodrigue Beaubois (11,4). Tampoc cal oblidar altres estrelles com Krunoslav Simon (9,4), Shane Larkin (8,4); Bryant Dunston (8,2 i 4,3 rebots), Tibor Pleiss, James Anderson o Brock Motum. A la seva pista, al Sinan Erdem Dome, l’equip de Ergin Ataman ha guanyat 10 dels 12 partits que ha disputat fins ara.\nCompta amb tota la plantilla al complet i busca a Istanbul la 16a victòria de la temporada a l’Eurolliga. Els de Pesic, que van superar l’Anadolu Efes en el partit al Palau per 80-65, volen tornar a superar el conjunt turc per situar-se en la quarta posició i, a més, comptar amb l’average a favor.


Fortalesa i esforç* » Temps de Franja\nFortalesa i esforç*\nEscrit per Editorial al 6 d'agost de 2019 . Publicat a Editorial\nEn començar el cap d’an tothom fa bons propòsits i ens sentim plens de fortalesa per a seguir en el camí que cadascú de nosaltres agafa en la seua vida. Som com arbres arrelats en la terra de distinta geografia, que van creixent, amb troncs més o menys retxos, amb branques i rames llises o entortilligades, amb fulles des del verd pàl·lid fins el verd intens, que es tornen grogues, ocres i roies en arribar la tardor, i, en gran part, cauen a l’hivern, excepte les dels arbres i arbusts perpètuament verds, que ni les ventades del nord ni les inclemències atmosfèriques remouen les fulles de les branques, talment l’ésser humà. Si els arbres resisteixen, nosaltres també forts com un roure davant les dificultats i entrebancs que trobem pel camí.\nRoure de Sopeira. / Glòria Francino\nElaborar una revista de les comarques catalanoparlants d’Aragó és un repte que suposa treball i esforç per part d’un grup de gent que ens sentim identificats en una causa comuna: mantenir vives les nostres arrels lingüístiques i culturals, i això comporta alimentar bé cadascun dels nostres arbres dispersos de sud a nord, des dels pobles de Terol, passant pels de Saragossa i arribant als septentrionals d’Osca o viceversa. En arribar la primavera les fulles i les flors, indicadores del fruit proper, de la creativitat, de la cerca d’informació, d’històries de la gent, de notícies, de la redacció, de les fotografies, de la maquetació, del producte final en revista de paper o en la pàgina web perquè els puguin llegir els lectors. És un cicle vital que cal conrear amb dedicació.\nUna de les característiques que ens uneix com a territori és que la gent dels pobles de la Franja enraonem català, amb les seues variants i diversitat pròpies de qualsevol llengua, fet enriquidor per a la societat en general: parlants, oients, escriptors, lingüistes… Com la llengua, essent un ens abstracte, que es materialitza en la parla —ja ho va dir Saussure— és viva i canviant en el temps, per a mantenir-la viva cal utilitzar-la a diari, de forma oral i de forma escrita. I també cal ensenyar-la i transmetre-la als nous parlants: a la canalla que va a estudi, al jovent als instituts, a la universitat, als parlants d’altres llengües maternes que habiten als nostre pobles i viles.\nLa informació ràpida que es transmet mitjançant les xarxes socials i la tecnologia —on sovint no es té massa cura dels aspectes ortogràfics i etimològics dels mots que parlem—, els canvis demogràfics, socials i ideològics del segle XXI no han de ser un obstacle per a l’ús de la nostra llengua. En la mesura de les nostres possibilitats, continuarem gaudint dels escrits en català que ens identifiquen: de la creació d’obres literàries i artístiques en general, de la literatura popular, de les tradicions, de la memòria oral, de l’onomàstica, de la naturalesa, del patrimoni i de qualsevol tema que sigui d’interès públic. Això ens esperona a seguir cercant en les nostres contrades motius per a comunicar-vos a Temps de Franja.\nTanmateix, tot això no seria possible sense gent implicada i col·laboradora en donar de forma altruista i generosa part del seu temps i de l’esforç que suposa escriure sobre temes que interessin i que tinguin difusió entre els lectors, ja sigui de la Franja o de qualsevol altre lloc on hi ha tanta gent espargida, originària o no dels nostres pobles. I sobretot que la saba primaveral impregni l’ambient de noves idees i de nova gent, que segueixin transmetent el sentir i la vida de la nostra geografia humana.\nUn fructífer any per endavant a tothom!\nEl català dels testaments del segle XV al Matarranya*\nJavier Giralt Latorre publica Llibre de Testaments (1398-1429) d’en Pere Oriola, notari de Fondespatla. Edició i estudi lingüístic\nEn la nostra Renaixença, en la recuperació del català com a llengua literària a l’Aragó, que com sabeu no ha començat fins als anys seixanta del segle passat, amb més de cent anys de retard en comparació amb tots els altres territoris de la llengua, en aquesta Renaixença té un paper molt important l’edició dels textos aragonesos en català del segle XIII fins a principis del XVIII, quan la submissió d’Aragó a les Lleis de Castella. I els seus editors en són ben conscients: com ho afirma al pròleg na Maite Moret en escriure que “aquest estudi palesa de bell nou que no hi ha cap mena de dubte que el català era la llengua pròpia de la Comarca del Matarranya”, i escriu de bell nou perquè ella mateixa i en Javier Giralt un any abans havien publicat El català del segle XIV en textos notarials del Matarranya on en Jesús Vázquez Obrador deia al pròleg: “No puede haber duda alguna de que la lengua propia de la comarca del Matarraña era ya en la Edad Media el catalán”.\nÉs una paraula fonèticament i semànticament brutal: “Excavació de vessants abruptes que fan les aigües de la pluja, d’un riu, d’una riera o d’un torrent en la terra. Torrent entre roques i timbes”. De fet, la definició canònica no deixa gaire clara la diferència amb torrent: “Corrent impetuós d’aigua, especialment el que es forma sobtosament per una forta ploguda. Barranc, pendís, etc., per on davalla atorrentada l’aigua de la pluja, sovint completament eixut o amb molt poca aigua”.\nEl passat dissabte 25 de setembre tingué lloc, al poliesportiu de la vila matarranyenca de Massalió, el lliurament dels premis Desideri Lombarte que enguany han recaigut en un veí de la vila, Pasqual Vidal i Fígols, recentment desaparegut, l’activista cultural de Mont-roig José Antonio Carrégalo i la revista Temps de Franja, que l’any passat complia els seus vint anys d’existència.\nLa pista de la instal·lació esportiva, degudament adequada a les mesures de seguretat i distanciament entre cadires, estava nodridament poblada de públic procedent de la localitat i d’altres indrets de les comarques franjolines. Presidiren l’acte el conseller d’Ensenyament, Cultura i Esports del govern aragonès, Felipe Faci; el director general de Política Lingüística Ignacio López Susín, l’alcalde de Masssalió i president de la Comarca, Rafael Martí Casals, i l’alcaldessa de Mont-roig de Tastavins, Glòria Blanc.


Proper dinar del 10è aniversari d'antics i actuals Xerrics\nDins del marc d'activitats que es celebraran per commemorar el 10è aniversari del neixement dels Xerrics d'Olot, volem retrobar a totes les persones que en un moment o altre han vestit la camisa Xerrica i aplegar-los per fer un dinar de germanor.\nEl diumenge dia 17 de Juny del 2012 ens reunirem al CAMPING LAVA a les 12:00. Farem un aperitiu mentrestant es fan els preparatius del dinar, que començarà a 2/4 de 2 del migdia. El menú constarà d'un primer amb plats variats tipus tastets, amanides, embotits i pa amb tomata; i de segon carn a la brasa que cuinarem entre tots, a les graelles del càmping.\nHi haurà beure, i postres, i després d'aquests, tindrem animació infantil per part d’en PEP PUIGDEMONT.\nEl preu del dinar serà de 5 Euros per els majors de 18 anys, la mainada no paga.\nEns agradaria poder comptar amb la majoria de gent que ha passat al llarg d’aquest 10 anys per la colla, ja que tots formem part de la seva història.\nEl dinar és el dia 22 d'abril al càmping lava!! confirmeu assistència si us plau! podeu trucar a la pressi o facebook o aquí al blog mateix! gràcies\n24 de març de 2012, a les 19:58


Petits exploradors de Collserola | CdA Can Santoi\nEl dimecres 30 de setembre comencem el curs amb l’Escola Madorell de Molins de Rei. Seguint totes les mesures sanitàries pertinents els alumnes de 2n han fet un itinerari d’exploració per camins de la Serra de Collserola descobrint plantes, roques i petjades fins arribar a la riera de Vallvidrera.\nDesprés d’esmorzar i agafar forces han sortit de la Plaça de les Bruixes i han començat el recorregut. Anaven trobant números pel camí que els hi indicaven que s’havien d’aturar i observar el seu voltant. Així, mica en mica, dividits en cinc grups i amb l’ajuda d’unes fitxes han anat identificant plantes com el llentiscle, el roure i l’arítjol, roques com el quars i la pissarra. També han descobert unes petjades de guineu i de porc senglar. Fins i tot han fet servir la brúixola per orientar el mapa.\nEl recorregut l’han acabat al Salt d’aigua de la riera de Vallvidrera on han dinat. Després han tornat fins a l’escola passant per Can Planes.\nPels docents del Camp d’Aprenentatge ha estat una experiència molt enriquidora, hem après molt de l’entusiasme, emoció i ganes de descobrir que han mostrat durant tot el matí. Agraïm molt la col·laboració i ajuda de la Mireia Requena en la col·locació de les pistes.\nHan demostrat ser uns/es grans exploradors/es. Us felicitem i us esperem el curs vinent!!!


L’interminable malastrugança de Yeray Sabariego - FutbolCatalunya\nL’interminable malastrugança de Yeray Sabariego\nPublicat per: Jordi Mestres Rius 29 de novembre de 2017\nEl futbolista de l’Olot es trenca els lligament creuat anterior del genoll dret i estarà entre 6 i 8 mesos de baixa. La lesió es va produir en el partit que reapareixia després de 3 mesos per un important problema muscular\nYeray no jugarà més aquesta temporada // FOTO: Andrea Bolcató (Web UE Olot)\nL’Olot-Mallorca va deixar bones notícies per la parròquia garrotxina, però a un preu molt alt. L’equip de Raúl Garrido – invicte des de la seva arribada, amb dos empats – deixava a zero el líder i sumava un punt que tenia regust de victòria. Tot i això, les cares van acabar sent llargues. De tristor després de veure com Yeray Sabariego tornava a viure la cara més cruel del futbol. El dia que reapareixia, tornava a lesionar-se de gravetat. Un cop superat l’important lesió muscular, el migcampista patia una d’articulacions. La pitjor que es pot tenir en el món del futbol, com és la del lligament creuat anterior. Entre un i altre problema físic, Yeray estarà pràcticament un any sense fer el que més li agrada: jugar a futbol. Des de FutbolCatalunya volem transmetre tota la força al migcampista i també a l’UE Olot.\nLes desgràcies mai venen soles i en el mateix partit un rival també va patir la mateixa lesió. Ferran Giner, futbolista del Mallorca, es trencava parcialment el lligament creuat anterior i en aquest cas el període de baixa està previst entre 4 i 6 mesos. Es perdrà el que resta de temporada, com Yeray Sabariego. La matinal de diumenge va ser negra a la Garrotxa.\nSabariego va publicar una nota al seu compte oficial de Twitter afirmant que “si alguna cosa m’ha caracteritzat al futbol és el sacrifici i la constància, que em sobrarà per superar aquests llargs mesos de recuperació i tornar a competir al màxim nivell”. Tots confiem en que així sigui, Yeray.


Caldea agraeix la tasca dels sanitaris amb un massatge gratuït\nEls professionals de la salut interessats podran reservar fins al setembre i podran gaudir del servei entre el 4 de juliol i el 30 de novembre del 2021\nEl massatge tindrà una durada de 20 minuts.\nActualitzada 11/06/2020 a les 17:02\nCaldea ha activat una campanya d'agraïment a tots els sanitaris del país que han lluitat contra la Covid-19 aquests mesos, i ha ofert a tots els professional un massatge de 20 minuts per a tots aquells que ho sol·licitin, una vegada l'spa termolúdic reobri a principis de juliols. Els professionals de la salut interessats podran adquirir-lo entre els mesos de juliol, agost i setembre i se'l podran fer entre el 4 de juliol i el 30 de novembre del 2021, tret de festius i ponts espanyols. El massatge no està subjecte a la compra d'una entrada i cada sanitari haurà de preserntar el seu número de col·legiat, així com la targeta de residència a Andorra. "Amb aquesta iniciativa, Caldea vol donar les gràcies a tots els sanitaris pel seu temps, esforç i atenció amb l’únic objectiu d’erradicar el COVID19. Una tasca heroica que mereix un reconeixement", han indicat des de l'spa.\nPipo va dir..I els sanitaris que no tenen número de col·legiat? Com per exemple el personal especialista de laboratori? Fisioterapetutes? I la resta professionals sanitaris que em estat a primera línea?????\nEstic d'acord amb tu. Entran tots els professionals sanitaris? Merci\nI els sanitaris que no tenen número de col·legiat? Com per exemple el personal especialista de laboratori? Fisioterapetutes? I la resta professionals sanitaris que em estat a primera línea?????


Teràpia DEPRESSIÓ Distímia | Gadex | Sabadell, Terrassa, Sant Cugat\nHome > Tractaments > Psicologia Clínica > Depressió\nDepressió (del llatí depressus, que significa “abatut”, “enderrocat”) és un trastorns emocional que en termes col·loquials es presenta com un estat\nd’abatiment i infelicitat que pot ser transitori o permanent.\nEl terme mèdic fa referència a una síndrome o conjunt de símptomes que afecten principalment a l’esfera afectiva: la tristesa patològica, el decaïment, la irritabilitat o un trastorn de l’humor que pot disminuir el rendiment en el treball o limitar l’activitat vital habitual, independentment que la seva causa sigui coneguda o desconeguda.\nEncara que aquest és el nucli principal de símptomes, la depressió també pot expressar-se a través d’afeccions de tipus cognitiu, volitiu o fins i tot somàtic.\nEn la major part dels casos, el diagnòstic és clínic, encara que ha de diferenciar-se de quadres d’expressió semblant, com els trastorns d’ansietat. La persona afectada de depressió pot no vivenciar tristesa, sinó pèrdua d’interès i incapacitat per gaudir les activitats lúdiques habituals, així com una vivència poc motivadora i més lenta del transcurs del temps.\nEl seu origen és multifactorial, encara que cal destacar com a factors desencadenants l’estrès i sentiments (derivats d’una decepció sentimental, la contemplació o vivència d’un accident, tragèdies, el trastorn per males notícies, pena, i l’haver travessat una experiència propera a la mort).\nTambé hi ha altres orígens, com una inadequada elaboració del dol (per la mort d’un ésser estimat) o fins i tot el consum de determinades substàncies (abús d’alcohol o d’altres substàncies tòxiques) i de factors com la predisposició genètica o un condicionament educatiu patern.\nLa depressió pot tenir importants conseqüències socials i personals, des de la incapacitat laboral fins el suïcidi.\nNo totes les persones que estan en fases depressives o maníaques pateixen de tots els símptomes. Algunes pateixen d’uns pocs símptomes, altres en tenen molts. La gravetat dels símptomes varia segons la persona i també pot variar amb el temps.\nEstat d’ànim trist, ansiós o “buit” en forma persistent.\nSentiments de desesperança i pessimisme.\nSentiments de culpa, inutilitat i desemparament.\nPèrdua d’interès o plaer en passatemps i activitats que abans es gaudien, incloent l’activitat sexual.\nDisminució d’energia, fatiga, esgotament, sensació d’estar “a càmera lenta”.\nDificultat per concentrar-se, recordar i prendre decisions.\nInsomni, despertar-se més aviat o dormir més del compte.\nPèrdua de pes, gana o ambdós, o pel contrari menjar més del compte i augment de pes.\nPensaments de mort o suïcidi, intents de suïcidi. Inquietud, irritabilitat.\nSímptomes físics persistents que no responen al tractament mèdic, com mals de cap, trastorns digestius i altres mals crònics.\nAvaluació diagnòstica i tractament\nLa selecció del tractament dependrà del resultat de l’avaluació. Existeix una gran varietat de medicaments antidepressius i psicoteràpies que es poden utilitzar per tractar els trastorns depressius.\nLa psicoteràpia sola és efectiva en algunes persones amb formes més lleus de depressió.\nLa majoria obtenen un resultat òptim amb un tractament combinat de medicaments per obtenir un alleujament relativament ràpid dels símptomes i psicoteràpia per aprendre a enfrontar millor els problemes de la vida, incloent la depressió.


Rescaten una guineu encastada en un para-xocs a Terrassa - Diari de Terrassa\nL’animal havia quedat atrapat a l’interior del frontal d’un vehicle com a conseqüència d’un atropellament\nEls Agents Rurals van salvar aquest dimecres una guineu que havia quedat atrapada al para-xocs d’un vehicle a Terrassa. Segons han explicat a les xarxes socials, l’animal havia quedat atrapat en la part frontal d’un cotxe a causa de l’impacte d’un atropellament accidental a la nostra ciutat.\nEl cos la va traslladar al Centre de Fauna de Torreferrussa, a Santa Perpètua de Mogoda, perquè en controlin la seva evolució.\nEla Agents Rurals han aprofitat l’ocasió per recordar que cal extremar la precaució a prop de zones boscoses.\nRescatem una guineu atrapada en la part frontal d’un cotxe a causa d’un atropellament accidental a Terrassa.\nLa traslladem al #CentresdeFauna de Torreferrussa perquè en controlin la seva evolució.\nRecorda, en les vies que passen a prop de zones boscoses extrema la precaució! pic.twitter.com/B4Xq20A01w\n— Agents Rurals (@agentsruralscat) December 1, 2021\nTemes:Agents Rurals, Terrassa


El jutjat de Nules suspén la declaració de la secretaria de l'Ajuntament d'Almenara\nInicio Sucesos y tribunales El jutjat de Nules suspén la declaració de la secretaria de l’Ajuntament...\nEl jutjat de Nules suspén la declaració de la secretaria de l’Ajuntament d’Almenara\nEl nou advocat de la secretària ha sigut, el que ha sol·licitat l'ajornament, els motius que al·lega són, la baixa per enfermetat.\nEl Conseller ha visitat el CEIP Censal per tal de conèixer el funcionament d'una classe amb un auxiliar de conversa, acompanyat pel secretari autonòmic d'Educació, Miquel Soler, així com el regidor d'Educació de Castelló, Enric Porcar.\nEl jutjat de Nules ha acceptat la suspensió de la declaració de la secretària de l’Ajuntament d’Almenara, Paloma Sanz Barrera, que estava prevista per a avui, per les acusacions sobre l’alcaldessa del municipi Estibaliz Pérez, per col-locar supostament al Cap de Policia de la localitat.\nEl nou advocat de la secretària ha sigut, el que ha sol·licitat l’ajornament, els motius que al·lega són, la baixa per enfermetat, a més que tenia altres causes programades per a avui. Encara no hi ha una nova data per a la seua celebració.\nCal recordar que, Estibaliz Pérez, que quan va eixir aquesta denúncia a la llum, va declarar que “aniré al jutjat, quantes vegades em criden i ho explicaré, explicaré la veritat, explicaré el que estem patint, el que està fent aquesta dóna a l’Ajuntament d’Almenara. I també em dirigiré a qui corresponga per a protegir als treballadors de l’ajuntament i perquè Almenara, ni cap poble, és mereixem que una persona així paralitze el seu Ajuntament”.


Aquest projecte neix arrel del conflicte armat que ve patint la regió del Pais Dogó de Mali des de l’any 2012 i que s’ha anat intensificant des de llavors deixant una estela de destrucció, mort i desplaçaments de mares i infants que ha desembocat en una enorme crisi humanitària.\nGràcies a l’iniciativa de l’Association Jan Dènè du Pays Dogon i mitjantçant aquest projecte arribam a 80 famílies desplaçades, que representen unes 800 persones. Els seus pobles de procedència així com les seves vivendes han estat saquejades i cremades, fet que els va obligar a despalçar-se a ciutats properes com Documbo i Bandiagara per cercar refugi i assistència. Des de l'any 2019 l'associació Pa i Mel intervé amb aquestes famílies desplaçades sense recursos, sense sostre, que sobreviuen de la mendicitat. L'objectiu és que recuperin unes rutines i una vida digna que els permeti tornar a projectar-se en el futur i reduïr la situació traumàtica i d'angoixa del dia a dia per la subsistència.\n- subministrament aliments i productes d'higiene\n- creació de dos camps de desplaçats amb tendes de campaña per aquelles famílies que vivien al carrer\n- creació d'un hort comunitari per a què puguin cultivar\n- hem aconseguit que 250 infants tornin a l'escola finançant el material escolar i sensibilitzant a les famílies.\n- donació d'una cabra per família per a què en puguin fer cria i alhora puguin disposar de llet pels infants.\n- Al 2022 estem duent a terme formacions a les dones per a què puguin desenvolupar un ofici que els generi ingressos. Cadascuna rebrà l'equipament necessari i disposarà d'un local per treballar.\nLes pròpies famílies han estat part activa en el procés d’elaboració del projecte amb el suport de l’equip tècnic encarregat de l'execució del projecte (l'asssociació Jan Dené), l’Ajuntament i el servei de desenvolupament local.


Al Palau Blaugrana es van celebrar les competicions de judo, taekwondo i les finals d’hoquei sobre patins. Propietat del FC Barcelona, l’equipament ja estava condicionat per acollir esdeveniments esportius d’alta competició. El conveni signat entre el COOB’92 i el club esportiu barceloní incloïa l’ús del Palau Blaugrana i del Palau de Gel, ja que ambdós edificis estan connectats tot i estar condicionats per acollir esdeveniments de manera independent.\nEn aquest cas es va aprofitar la cita olímpica per remodelar els vestidors i sanitaris del Palau de Gel, i els paviments esportius, el sistema de refrigeració i la megafonia del Palau Blaugrana, de la qual cosa se’n va encarregar íntegrament el COOB’92. El Palau Blaugrana es va destinar a ser l’escenari principal de les competicions, la qual cosa implica que fos un dels equipaments més polivalents en termes esportius durant els Jocs de Barcelona’92. Per altra banda, el Palau de Gel es va destinar com a espai d’entrenament, oficines i suport logístic en general. El complex arquitectònic va ser inaugurat l’octubre de 1971, i havia estat projectat pels arquitectes Josep Soteras i Francesc Cavaller. Actualment continua essent la seu dels partits i entrenaments del primer equip de bàsquet, handbol, hoquei sobre patins i futbol sala del Barça.


Dastis confirma el paper d’Oriol Soler en la “manipulació” independentista | Internacional | EL PAÍS Catalunya\nEl ministre creu que la reunió amb Julian Assange "apunta en aquesta direcció"\nBrussel·les 13 NOV 2017 - 11:36\tCET\nSoler i Grinyó surten de l'ambaixada de l'Equador a Londres el 9 de novembre després d'entrevistar-se amb Julian Assange durant quatre hores.\nEspanya té “molts indicis” que tant Oriol Soler, un dels principals promotors del procés independentista a Catalunya, com altres persones “intenten intervenir, manipular i afectar el que ha de ser el desenvolupament democràtic natural a Catalunya”. Així ho ha confirmat el ministre d'Exteriors, Alfonso Dastis, en la seva entrada a la reunió de ministres europeus d'aquest àmbit que se celebra avui dilluns a Brussel·les. La ingerència russa en els processos democràtics de països de la Unió Europea formarà part de l'agenda de la trobada.\nPreguntat per la recent visita de Soler a l'activista Julian Assange a Londres —ara defensor de l'independentisme a les xarxes socials—, publicada aquest dilluns per EL PAÍS, Dastis ha donat a entendre que l'Executiu espanyol està al corrent d'aquestes connexions. “Sí, hi ha molts indicis que apunten al fet que aquest senyor i d'altres intenten intervenir, manipular i afectar el que ha de ser el desenvolupament democràtic natural a Catalunya. Aquestes informacions apunten en aquesta direcció”, ha precisat.\nEl titular d'Exteriors ha confirmat que el Govern espanyol té constància d'aquestes interferències russes. “S'ha comprovat que el tràfic a les xarxes posterior al referèndum va passar per xarxes situades allà [a Rússia] i a altres països”, ha assenyalat. Fonts governamentals van precisar la setmana passada que aquest altre focus d'intents de desestabilització se situa a Veneçuela.\nDurant la discussió de ministres, Dastis té intenció de “deixar constància” davant dels seus col·legues de “com en altres àrees [no només als països més propers a Rússia] es plantegen aquests intents de manipulació”.


Notícies solidàries a la comarca - Empordà\nCampanya solidària de la Fundació Esclerosi Múltiple i Bonpreu i Esclat\nSerà els dies 18 i 19 d'octubre als supermercats Bonpreu i Esclat\nQuim Masferrer promociona la campanya. EMPORDA.INFO\nQuim Masferrer promociona la campanya.\nLa Fundació Esclerosi Múltiple i Bonpreu i Esclat col·laboren, per primer cop, en l'organització de la 12a campanya solidària Una poma per la vida, una iniciativa que té com a objectiu sensibilitzar l'opinió pública respecte l'esclerosi múltiple, una malaltia neurodegenerativa amb la qual conviuen quasi 9.000 persones a Catalunya.\nLa campanya serà els dies 18 i 19 d'octubre als supermercats Bonpreu i Esclat. Enguany, les pomes provindran de les comarques de Lleida i de Girona, en una aposta pel producte de proximitat i qualitat que contribueix a l'economia local i el medi. A més, l'embolcall de la poma serà de paper.


Arlerhof Untertauern Àustria - Ofertes d'hotels amb els MILLORS DESCOMPTES EN LÍNIA\nVeure tots els 14 allotjaments a Untertauern.\nArlerweg 2, Untertauern, Untertauern, Àustria, 5561 - Veure al mapa\nMés informació sobre Arlerhof\nConvenientment situat a Untertauern, Arlerhof és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nArlerhof ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha transport hotel/aeroport, habitació familiar, servei de llançadora.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió LCD/pantalla de plasma, TV satèl•lit/cable, cuina americana per satisfer els clients més exigents. L'hotel ofereix moltes oportunitats d'oci úniques, com sauna. Sigui quina sigui la seva raó per visitar Untertauern, el Arlerhof és el lloc perfecte per una estimulant i emocionant escapada.\nTots els tipus de viatgers (19)Parelles (1)Viatgers en solitari (1)Famílies amb infants petits (9)Famílies amb infants grans (1)Grups (8)


El petrolier fondejat a Castelló amb huit casos de coronavirus continuarà confiscat quinze dies més - À Punt\nEl petrolier fondejat a Castelló amb huit casos de coronavirus continuarà confiscat quinze dies més\nLes huit persones contagiades a bord es troben aïllades en cabines i se sotmetran a una segona prova de coronavirus.\nPetrolier fondejat davant del port de Castelló / À Punt NTC\n18 de juliol 2020 - 11:48\nEl petrolier fondejat davant del port de Castelló, l'Eko Beverly Hills, amb huit casos positius de Covid-19, continuarà confiscat com a mínim quinze dies més. Aquestes huit persones es tornaran a sotmetre a una segona prova en els pròxims dies per a confirmar que són casos positius. De moment, es troben aïllades en cabines metre que la resta de la tripulació es troba en l'altra part de l'embarcació.\nEl vaixell, amb bandera de les illes Marshall i procedent del port nigerià d'Escravos, porta una tripulació de 25 persones i va arribar al recinte portuari de la capital de la Plana aquest dimecres per a descarregar una càrrega de petroli cru a la refineria BP del Grau de Castelló, segons han informat fonts de l'Autoritat Portuària.


Biblioteca Marta Mata de l'escola Orlandai: Aleksandra Mizielinska i Daniel Mizielinski\nHem dedicat la darrera cartellera de maig a presentar el treball d'aquests dos autors, que ens agraden molt:\nSon un matrimoni de dissenyadors i il·lustradors polonesos. Fan, sobretot, llibres de coneixements per a infants, que també agraden molt als adults. Dissenyen webs, que han aconseguit una gran èxit entre el públic infantil a Polònia. Mireu-vos Bubole, si no us desagraden els escarabats...\nHan guanyat premis i els seus llibres s'han traduït a moltes llengües. La seva popularitat creix cada any que passa. El web del seu estudi de disseny Hipopotam Studio, és d'allò més inquietant, però hi trobareu tots els seus llibres.\nA la biblioteca tenim els llibres que veureu a continuació.\nEl primer, Que será de ti, parla amb humor, als grans, sobre les professions més estranyes del món, fins i tot surrealistes, que potser un dia exerciran. El va publicar Libros del Zorro Rojo el 2011.\nEl segon, ¿Quién come a quién?, de la mateixa editorial, havia arribat un any abans i va ser el primer que vam conèixer d'aquests autors. És un llibre excel·lent sobre xarxes alimentàries. Il·lustracions no acolorides però sí molt expressives.\nEl tercer, Ojo con los números, és un llibre joc per a petits i grans que acaba de publicar Ekaré. Cal saber mirar i trobar el que ens proposen:\nCasas és un llibre molt original. Hi trobareu vivendes de tot tipus. És un catàleg de trenta-cinc cases que sembles dissenys bojos però en realitat totes tenen com a autors a prestigiosos arquitectes. El va editar Coco Books l'any 2013.\nBienvenidos a Mamoko (La Galera, 2013) també és un llibre joc. Sense paraules i amb molt d'humor, ofereix estones d'entreteniment. N'arribaran dos més, que ja hi són en llengua anglesa, el Mamoko del passat i el Mamoko del futur.\nD'aquests dos us en vam parlar quan els vam comprar. Són imprescindibles. Mireu les entrades anteriors:\nMaps (el mateix que veieu a la fotografia, en versió anglesa)\nAquests dos no els tenim, ens han semblat més indicats per a l'alumnat d'ESO:\nNi aquest altre, un imatgiari d'il·lustracions esplèndides, pels molt, molt petits:\nI mireu aquest, del 2016, que encara no ha traduït ningú: Se'ns fa la boca aigua...\nPublicat per la bibliotecària a 0:13


Infraestructures - El Clot de Galvany\nL’hort planter està destinat a la sembra d’espècies autòctones de la zona per a, en un futur, arreplegar les llavors necessàries en les repoblacions que s’efectuen en el paratge.\nTenint a més una representació de les espècies autòctones de repoblació prop de l’Aula perquè els visitants puguen conéixer-les.\nÉs un espai destinat a fomentar l’oci. Es troba enfront de l’Aula de la Natura. Disposa de diversos umbracles i taules de fusta o pedra, totes elles amb bancs o seients. A més, té lavabos per a dones i hòmens. Esta zona està enfront de l’aparcament de l’Aula de Natura i sovint és utilitzada pels visitants per a menjar. Està prohibida l’entrada d’animals domèstics i fer foc.\nEls miradors estan destinats a la observació del paisatge. Hi ha 7 miradors de fusta i amb diverses altures repartits pel paratge.\nDes del mirador proper al búnquer es pot contemplar la depressió central del paratge, amb els saladars vorejant la tolla central i les llomes que la rodegen.\nAvançant uns pocs metres més en la ruta ens trobem amb un altre mirador, el denominat mirador de la tolla central des de la qual es contempla millor part d’esta.\nDes de la torre o mirador de fusta més alt es pot contemplar una tolla xicoteta natural situada al nord-oest del paratge.\nEl mirador descobert oferix una panoràmica de les llomes del nord-oest del paratge així com dels nuclis de l’Altet i part de la ciutat d’Alacant.\nDes del mirador dels Bassals s’observen les llomes del sud-est del paratge i el nucli dels Bassals.\nDes del mirador pròxim a les trinxeres es pot contemplar part d’una altra xicoteta tolla natural del paratge, la tolla sud-oest, i una altra prop ja a Santa Pola, la de Torre Brisson.\nEl mirador de la tolla d’anàtids és una esplanada ampla des de la qual s’observa l’àrea nord de la tolla i també els ocells que hi habiten.\nEls observatoris es crearen a fi de poder efectuar observacions dels ocells des de més prop. Hi ha tres observatoris en el paratge:\nObservatori de la tolla d’anàtids, des del qual observarem ocells com les polles d’aigua, fotges, ànecs collverd, ascles i, amb sort, ànec cap blanc i rosseta, entre altres.\nObservatori en la tolla de limícoles des del qual observarem ocells que necessiten poca profunditat d’aigua per a viure: camallongues, corriols, territs, bequerudes…\nObservatori de la tolla central, des de la qual observem l’àrea sud de la tolla, on podem trobar sisetes de pit blanc, camallongues, sarcets…\nEl Clot de Galvany té un aparcament entre l’Aula de Natura i l’àrea recreativa amb una capacitat per a uns 70 cotxes. A més disposa d’una zona habilitada per a l’estacionament de bicicletes.


PP i Cs reclamen que l'empresa siga intervinguda i critiquen que a dues treballadores se'ls carregue amb la culpa de l'estafa\n5 de octubre de 2020 (17:07 CET)\nEl regidor de Mobilitat i president d'EMT València, Giuseppe Grezzi, ha destacat que l'esborrany de conclusions de la comissió d'investigació sobre el frau en l'empresa pública descarta "responsabilitats polítiques" tant d'ell com del recentment cessat gerent en aquesta estafa de quatre milions d'euros comesa fa un any i ha defensat, per tant, que "les responsabilitats polítiques s'han d'assumir si existeixen".\nAixí ho ha afirmat als periodistes abans del consell d'administració de l'EMT, reunit aquest dilluns per a abordar adjudicacions d'instal·lació de les marquesines i donar compte de la recent destitució del gerent, Josep Enric García Alemany. Com a primera recomanació, la comissió d'investigació planteja el cessament de la cap de Gestió, María Rayón, per "falta de diligència constatada", i ser destinada a un altre lloc.\nGrezzi (Compromís) s'ha mostrat raonablement satisfet amb les conclusions perquè "ha quedat clar que no hi havia cap responsabilitat del gerent ni del president (ell mateix)" en l'engany. També ha ressaltat que la comissió llance "recomanacions interessants per a millorar qüestions que no tenien a veure amb el frau".\nPerò l'important, al seu judici, és el que investiga el Jutjat d'Instrucció 18 de València sobre l'estafa. "Estem impacients per rebre aquestes conclusions", ha asseverat, per a recordar que hi ha una única treballadora de l'empresa investigada i que el jutge té personada com a possible responsable civil a l'entitat bancària.\nEn tot cas, Grezzi ha posat l'accent que l'esborrany de la comissió interna recull el que han dit "des del primer moment" i apunta a un reajustament de la cap de Gestió perquè "deixe de tindre aqueixa funció i ser assignada a un altre lloc". Amb aquest cessament, aquesta treballadora "perd la condició de comandament de l'empresa", ha garantit.\nI ha negat que existisca "cap contradicció" en ser preguntat per una possible readmissió de l'altra treballadora que va ser acomiadada després de destapar-se el frau: "D'una banda està el frau en la gestió i per un altre el tema laboral, que té un altre llit legal".\nD'altra banda, sobre la indemnització que rebrà el gerent després del seu cessament, Grezzi ha indicat que és una cosa que determinarà el departament de recursos humans després de l'aprovació en el consell. La llei, ha recordat, estableix set dies per any treballat i una altra indemnització si no hi ha un preavís de tres mesos.\nTambé ha destacat que el nomenament del pròxim gerent és una cosa que haurà de proposar ell mateix al consell d'administració. "Quan hi haja una persona amb les mateixes qualitats, capacitat de gestió i trajectòria, s'aprovarà", ha augurat.\nPSPV: "L'EMT OBRI NOVA ETAPA AMB GARANTIES"\nPer part del PSPV, com a presidenta de la comissió de la investigació, Elisa Valía ha celebrat que les conclusions estan ajustades a la realitat i plantegen recomanacions que s'abordaran aquest dimecres, 7 d'octubre, en la reunió de l'òrgan. L'objectiu és "posar tots els mitjans per a recuperar els diners i evitar que torne a succeir".\n"L'EMT obri una nova etapa amb millors garanties que un frau així no torne a ocórrer", ha asseverat, garantint que hi haurà col·laboració amb l'Ajuntament per a millorar els processos. També ha defensat que el gerent no aparega en l'esborrany perquè "pot tindre una responsabilitat que ja ha assumit" amb el seu cessament, a més d'advocar perquè el seu relleu es trie "molt bé".\nPer a donar eixida a les conclusions, la socialista ha confiat que l'informe compte amb el vot favorable de tots els grups polítics i s'ha mostrat convençuda que també el secundarà Compromís, soci de govern a l'Ajuntament.\nEl regidor d'Hisenda, Borja Sanjuán (PSPV), ha recordat que ja hi ha una comissió d'harmonització perquè la intervenció municipal participe en totes les empreses públiques. Era una proposta del seu predecessor, l'edil Ramón Vilar mort fa uns mesos, perquè "en 2015 el sector públic era un desastre".\nPer part de l'oposició, la portaveu del PP, Mª José Catalá, ha criticat que "el dictamen potiner, breu i d'escassa qualitat culpa a dues treballadores del robatori de quatre milions i eximeix al gerent", amb el que creu que falta depurar responsabilitats polítiques.\nEl grup 'popular' advoca així per una intervenció "d'urgència" de l'Ajuntament en l'EMT i, de nou, pel cessament de Grezzi. Al seu judici, és sorprenent que PSOE i Compromís intenten "escapar-se acomiadant a empleats" i perden l'oportunitat que el cessament del gerent siga un acomiadament procedent i no calga "pagar-li 20.000 euros".\n"Això té un nom: prevaricació", ha advertit Catalá, per a avançar que el PP presenta un dictamen particular amb totes aquestes reclamacions perquè s'afija a les conclusions. Ha tornat a denunciar que l'EMT manca d'una relació de llocs de treball, que no hi ha protocols per a substituir treballadors administratius i financers i que "no hi havien conciliacions diàries dels moviments dels comptes".\nCiutadans també vol que l'empresa siga intervinguda i rebutja que el gerent no figure en l'informe, amb el que cree que "s'intenta justificar una eixida procedent quan no és així", a més d'exigir que el nou es trie per concurs públic.\nUnes altres de les reclamacions que recull Cs en un informe propi és que la comissió de la investigació sobre el frau se sotmeta al ple de l'Ajuntament, perquè Grezzi no siga "jutge i part" i li substituïsca un altre regidor de Compromís, i que s'incorporen totes les "ramificacions" del cas.\n"Joan Ribó --alcalde de València-- ha estat fent costat a Grezzi, Grezzi al gerent i el gerent fent costat a la cap de Gestió; tots feien un cercle", ha il·lustrat el conseller 'taronja' Narcís Estellés.


Keyword Planner: planificador de palabras\nKeyword Planner és el nou planificador de paraules clau llançat per Google. Les paraules clau són important per a la creació de contingut d’un lloc web, ja que per mitjà de les mateixes els usuaris tindran accés a les nostres publicacions.\nAlguna persona, en realitzar una recerca a Google, utilitza certes paraules perquè el cercador llanci els resultats que es trobin relacionats al seu tema d’interès, aquestes són les paraules clau, les mateixes decideixen quan mostrar la teva pàgina web i a qui.\nPel mateix, és important comptar amb una bona eina, un planificador de paraules clau que sigui d’utilitat perquè el teu contingut aconsegueixi ser visualitzat per la major quantitat de públic possible.\nEl planificador de paraules clau de Google (Keyword Planner) és una eina completament gratuïta que aconsegueix combinar la funcionalitat de l’eina més antiga de paraules clau més l’estimador de trànsit, a més, es troba dissenyada de manera especial perquè pugui fer més simple la creació d’alguna campanya de Google Adwords.\n¿Com usar aquest planificador de paraules clau de Google?\nÉs molt senzill utilitzar Keyword Planner de Google per trobar keywords.\n1. Cal ingressar a Adrwords o registrar un compte, per això has d’ingressar a https://adwords.google.es\n2. Dirigeix-te a “eines i anàlisi” i dóna clic sobre “planificador de paraules clau”\n3. S’obrirà unes opcions amb el títol ¿què voleu fer? On apareixeran quatre opcions, en aquest moment has de triar el tipus de cerca que et resulti més convenient. En general podríem dir que les utilitzades amb major regularitat són la primera (buscar noves idees per paraules clau i grups d’anuncis) i la segona opció (obtenir el volum de cerques d’una llista de paraules clau o incloure-les en grups d’anunci).\n4. Utilitza l’eina per a la recerca de noves idees per a paraules clau. Al moment de triar aquesta opció trobaràs un formulari, el qual has d’omplir d’acord a les teves necessitats.\n5. Facilita el teu producte o el teu servei. Has d’introduir a l’eina una o més paraules, de les quals vulguis conèixer el volum de recerca, o trobar les variants possibles. Per exemple “carros de segona mà” o “lampista d’urgència” … Quan ja hagis utilitzat amb freqüència aquesta eina, o si ja tenies cert temps usant Keyword Tool, notaràs que hi ha paraules clau que poc es troben en els suggeriments.\n6. Pàgina de destinació: Opció interessant per analitzar les paraules clau que intenten posicionar els teus competidors.


Eleccions 26-J: Els fundadors de Ciutadans s’oposen al veto de Rivera a Rajoy | Espanya | EL PAÍS Catalunya\nEls fundadors de Ciutadans s’oposen al veto de Rivera a Rajoy\nDe Azúa, Boadella, Espada, Carreras, Giménez i Ovejero demanen a Rivera que sigui pragmàtic i eviti unes terceres eleccions\nMadrid 29 JUN 2016 - 12:10\tCEST\nLa majoria dels intel·lectuals que van signar el manifest fundacional de Ciutadans s'oposen al veto d'Albert Rivera a Mariano Rajoy. Albert Boadella, Félix de Azúa, Arcadi Espada, Teresa Giménez Barbat i Félix Ovejero, que no tenen poder orgànic en la formació ni hi mantenen relació, coincideixen en un article publicat a EL PAÍS per Francesc de Carreras, que també va signar aquest manifest, que llegeix: “Entremetre's en les decisions d'un altre partit no sembla seriós, ni és un bon precedent democràtic, més encara quan Rivera sosté, encertadament, que no és qüestió de butaques sinó de programes. Vetar Rajoy no és parlar de butaques?”.\nAlbert Rivera, a Brussel·les. H. Wagner / ATLAS\n“Vetar directament una persona que a més és d'un altre partit, em sembla, fins i tot com a actitud ètica i política, erroni”, resumeix Boadella, director dels Teatros del Canal. “Crec que Albert Rivera s'equivoca. Si no retrocedeix, estem abocats a unes altres eleccions, que pagarà molt cares”.\nAquests intel·lectuals recorden que no tenen capacitat de decisió i subratllen que amb prou feines mantenen contacte entre si —del grup original, només Xavier Pericay és a l'executiva—. Saben, també, que els 32 diputats del partit li impedeixen decidir el nom del proper president en un pacte bilateral, i que si el PP i el PSOE es posen d'acord la seva participació serà innecessària. Finalment, tots han escoltat ja les explicacions de Rivera, que assenyala que no s'oposa a una persona, sinó a una forma de fer política, que etiqueta d'“immobilista” i considera tacada per l'ombra de la corrupció.\n“Rivera va cometre un error greu en plantejar vetos ad hominem [a una persona]”, opina Espada sobre l'estratègia electoral. “Les persones han de vetar polítiques, però no persones, entre altres coses perquè aquest missatge és contradictori amb el seu mantra que no vol butaques”, argumenta. “No només no ha corregit l'error que va cometre, sinó que hi ha insistit d'una manera encara més greu, quan planteja això abans que les eleccions se celebrin. Els canvis de milions de vots que ha rebut Rajoy impugnen tot el seu raonament”, continua. “Per obtenir un trosset de vot socialista ha perdut infinitat de vots del centre dreta. És un error estratègic, i a més és un error moral i polític. Espero que ja hagi emprès el camí de la rectificació. Ciutadans té una oportunitat d'or per comprometre's, en el Govern central fins i tot”.\nDel veto al vot\nEn general, els fundadors consultats per EL PAÍS no consideren Rajoy el soci ideal. Molts critiquen la seva inacció enfront de la corrupció, lamenten la falta de reformes ambicioses, i somien que els partits arribin a consensos en qüestions clau que romanguin sense alterar durant generacions. No obstant això, en la línia expressada per una minoria de membres de l'executiva del partit, tots advoquen perquè la formació sigui pragmàtica, respecti el resultat de les urnes, i eviti la repetició electoral.\nLa formació demana al PSOE que s’abstingui en favor del PP\nAlbert Rivera va demanar ahir al PSOE que s'abstingui per facilitar la investidura de Mariano Rajoy, que comenci la legislatura i s'eviti una nova repetició electoral.\n“El PSOE és l'únic capaç d'evitar unes terceres eleccions”, va dir el president de Ciutadans durant una visita a Brussel·les. “Si voten que no a Rajoy, no hi haurà manera que hi hagi Govern i ens abocaran a unes noves eleccions”, va seguir. “Si el PSOE s'absté, començarà la legislatura i serem responsables per estudiar, tema a tema, si donem suport o no a segons quines propostes”.\n“Això hauria de desenvolupar-se de manera que al final es doni suport a Rajoy”, resumeix l'eurodiputada Teresa Giménez Barbat, que va aconseguir la seva acta amb UPyD i ara està integrada en el mateix grup que els eurodiputats de Ciutadans. “Espero que on hi va haver un veto, ara hi hagi un vot, que on vaig dir veto digui vot”, continua. “Veiem el que està passant a Europa. Necessitem un Govern central fort i que comenci a funcionar ja. Cal respectar que Rajoy ha estat el més votat”.\nAmb l'eurodiputada coincideix l'escriptor Félix Ovejero: “Estic d'acord en l'essencial amb l'article. Cal deixar governar el PP i tenir una posició vigilant des de fora [en l'oposició]. En tot cas, el que no pot ser és que acabem deixant això en mans dels nacionalistes”, adverteix, coincidint amb l'Executiva del partit en l'oposició a formar part d'acords que impliquin forces nacionalistes com el PNV.\nNingú, no obstant això, resumeix millor que Félix de Azúa la idea que aquest Govern és només un mal menor per aconseguir el desbloqueig. Coincideix amb Carreras, que planteja una abstenció a canvi de reformes i una moció de confiança a meitat de legislatura?\n“Carreras té raó, com sempre”, contesta l'escriptor i membre de la Real Academia Española. “Les últimes eleccions han canviat el panorama per complet. És cert que la persona de Rajoy seria, en aquest moment, impresentable en una democràcia europea, però si no hi ha alternativa cal acceptar-ho. La nostra és una democràcia més propera a Mèxic i Argentina que a Alemanya o França”.


Educar és conduir al desengany\nActualitzada 29/06/2018 a les 13:14\nFill, només hi ha una veritat i una infinitat d’opinions. L’opinió és una de les infinites cares de la ignorància. Perquè la veritat és científica i no hi ha mentida (opinions) que la resisteixi, malgrat els governs i els segles que passessin, 2 per 2 sempre serà 4, no és cert?\nL’únic que necessita la realitat és un correcte plantejament. Per exemple: “Més val un gram d’amor, que una tona de cultura.” Si no ho comprens ara, espera a caure malalt i te n’adonaràs.\nI tu em podries dir: “És que la cultura pot trobar l’antídot a la malaltia.” Sí, i jo t’objectaria: “Saber on naix l’Ebre arregla poques coses. Però el que et guardi un gram d’amor et podria atendre en la malaltia i això és el valuós, perquè hi ha malalties que encara no tenen cura. D’altra banda, en aquest cas, només són la medicina , la cirurgia, la química, etc., les que et podrien ajudar. I la ciència no és cultura, sinó construcció.”\nEstigues atent a la realitat, fill, i aquest serà el teu vertader guany.\nShakespeare deia: “L’amistat és la més eficaç de les disfresses.” Et dic això perquè educar és conduir la persona al desengany i, una vegada aquest se supera, cal seguir endavant. Aquesta és la veritat.


Ja tenim el nou ventall d’estiu | Biblioteques de Sant Boi de Llobregat\n28/06/2017 · by Biblioteques de Sant Boi\t· in Serveis.\t·\nImatge realitzada per @BibMR\nCada any, amb la pujada de les temperatures, arriba el ventall de les biblioteques. Enguany ens l’ha dissenyat Patricia Armada, il·l ustradora i dissenyadora gràfica que treballa entre Ginebra i Barcelona.\nFes-te una foto ben estiuenca amb el ventall i publica-la a les xarxes socials amb l’etiqueta #viulabiblioteca.\nLa imatge d’aquest post és un bon exemple que han fet des de la Biblioteca Mercè Rodoreda de Sant Joan Despí, un #bookfacefriday amb el nou ventall.\n← Premi literari Delta 2017\nPlaneta mòbil. Viu l’astronomia i la biologia →


literatura oral – Pàgina 2 – Etnologia.cat\n10 febrer 2014 26 juliol 2017 xarxes1 comentari\nAquest mes de febrer tindran lloc a Amposta, dins el XII Curs “Història, Cultura popular i Tradicions del Montsià”, organitzat per l’Institut d’Estudis Comarcals del Montsià i la Regidoria de Cultura de l’Ajuntament d’Amposta, dos conferències que han canviat de data: el dijous 13 “La Passió d’Ulldecona”, a càrrec de Jeroni Castell, president del Patronat de la Passió, la més antiga documentada a Catalunya, que aquest any es representarà entre el 17 de març i l’1 de maig, totalment renovada (en dóna una idea el seu cartell, on Jesús apareix treballant a la fusteria familiar, elaborant els nous decorats); i el dijous 27 “Godall. L’esperit del Carnaval”, a càrrec de Elena M. Fabra, que va ser documenalista i comissària de l’exposició “Godall. 125 anys de Carnaval”, produïda per l’ajuntament de Godall, el 2013. El curs té el suport, entre d’altres, de la Direcció General de Cultura Popular, Associacionisme i Acció Culturals.\nDates: 13 i 27 de febrer de 2014\nMés informació: IEC del Montsià 977 70 35 22 i Regidoria de Cultura 977 700 904\n17 setembre 2013 xarxesDeixa un comentari\nData: dijous, 19 de setembre de 2013, a les 19:30h.\nLloc: Local Social de l’Associació Excursionistad’Etnografia i Folklore (C/Avinyó, 19 pral. 08002 barcelona)\nXerrada dins el cicle de conferències Estació Xerrada Amades 2013: “Els cants improvisats” a càrrec de Marta Ibañez Fuentes, professora de llengua catalana i estudiosa de la cultura popular i tradicional\nMés informació: Associació Cultural Joan Amades, mitjans@joanamades.cat ,\nDivendres 31 de maigLlegeix més »


Convocatòria Erasmus+ Estudis 2018-2019\nInici > Perfil sol·licitant > Estudiant de grau > Convocatòria Erasmus+ Estudis 2018-2019\nEstar matriculat d’estudis de grau a la UAB o a algun dels seus centres adscrits durant el curs 2017/18 i matricular-se durant el curs 2018/2019.\nEstar matriculat d’un màster universitari de 90 o més crèdits a la UAB o a algun dels seus centres adscrits durant el curs 2017/2018 i matricular-se durant el curs 2018/2019. Caldrà que el programa de màster universitari en el qual estigui matriculat l’estudiant disposi d’acords d’intercanvi amb el programa d’intercanvi corresponent i es compti amb el vistiplau del coordinador/a del màster.\nCal tenir en compte que si un estudiant és seleccionat per marxar d’intercanvi durant el curs 2018/2019 i al llarg del curs 2017/18 obté tots els crèdits del pla que són necessaris per a l’obtenció del títol, se li tancarà automàticament l’expedient. Un cop l’expedient estigui tancat no és possible reobrir-lo per realitzar cap nova matrícula ni reconeixement, per la qual cosa no podrà gaudir de la plaça d'intercanvi durant el curs 2018/19, perquè ja no estaria en disposició de matricular-se, requisit indispensable per ser estudiant d’intercanvi.\nTenir la nacionalitat, residència o l’estatus de refugiat o apàtrida d’un dels estats participants dins el programa Erasmus+: els 28 estats membres de la Unió Europea, els països de l’Àrea Econòmica Europea (Islàndia, Liechtenstein i Noruega) i Turquia i la República de Macedònia.\nPer sol·licitar una plaça de la convocatòria única del programa Erasmus+ i del UAB Exchange Programme (Programa Propi), cal emplenar la sol·licitud electrònica que trobareu a: http://sia.uab.cat/.\nLa sol·licitud electrònica estarà disponible durant el període en què aquesta convocatòria estigui oberta: del 30 d’octubre al 13 de novembre.\nLa documentació justificativa de l’acreditació del nivell d’idioma s’haurà de presentar a la gestió acadèmica del seu centre dins del termini d’obertura de la convocatòria i fins al 13 de novembre.\nPrimera resolució i publicació al web de la UAB, enllaç Mobilitat i intercanvi: 13 de desembre de 2017.\nAcceptació o renúncia de la plaça assignada: del 14 al 20 de desembre de 2017 (ambdós inclosos).\nPeríode de sol·licitud de places vacants (només per als estudiants que han fet la sol·licitud en el primer període i que no han obtingut plaça en la primera resolució, o bé els estudiants que han obtingut plaça i han renunciat): del 8 al 14 de gener de 2018 (ambdós inclosos).\nResolució definitiva i publicació al web de la UAB, enllaç Mobilitat i intercanvi: 26 de gener de 2018.


Comprar vermut a l’engròs i altres begudes | B-Grup\nVermut a l'engròs pel sector HORECA\nSegurament tots recordem el famós còctel fet amb base de vermut del personatge James Bond, “barrejat però no agitat” i que va convertir aquesta beguda en una beguda de moda. Als últims anys s'ha popularitzat, el gaudir de l'hora del vermut als nostres bars i restaurants preferits. Per aquest motiu és important comptar i poder oferir als nostres clients una àmplia varietat de vermut a l'engròs.\nLes millors marques de vermut a l'engròs pel seu negoci\nBGrup posa a la seva disposició la millor selecció de marques de vermut a l'engròs, les quals podrà trobar d'una forma fàcil a la nostra pàgina web.\nEl vermut és una beguda que combina el vi i el donzell amb una diversa varietat de botàncis, arrels, escorces, flors, fruites i espècies. Degut a que per a la seva fabricació s'utilitzen herbes, es diu que el seu origen inicial va ser medicinal, tot i que la recepta tal com la coneixem en l'actualitat prové d'una recepta romana trobada en un llibre de cuina del segle XVIII.\nEs diu que proporciona un glop equilibrat entre el dolç i l'amarg, d'aquí que el seu sabor pugui variar lleugerament segons el fabricant i que per tant cada persona tingui una marca de vermut com a preferida.\nEl vermut roig és l'original per excel·lència, però també està molt estès el blanc i durant els últims anys s'inclou a les taules cada vegada més el rosat. És una beguda estandarditzada en països com Itàlia, França o Espanya i entre les bodegues més representatives es troben:\nYzaguirre: Elaborat seguint el mètode tradicional als Alps Italians i amb una fórmula que combina prop de 80 herbes i espècies que li donen aquest toc original. Trobarà el vermell clàssic, el blanc i el vermell reserva amb 12 mesos de criança en botes de roure.\nCinzano: Amb més de 260 anys d'història, és un dels clàssics de la beguda. Cinzano Rosso, és la referència de la marca, amb una aroma intensa i atractiva, amb notes de vainilla, herbes, flors i espècies que formen part de la seva fórmula secreta.\nMartini: Creat el 1863, amb una essència característica composta d'una selecció d'herbes regionals i un toc de caramel natural que li dona el seu color rosso tan característic.\nAquila Rossa: Compost amb raïm de la varietat monastrell, en nas trobarem notes intenses d'herbes aromàtiques amb tocs balsàmics. En boca, segueix destacant la intensitat aromàtica juntament amb un regust ampli, amarg i intens.\nComprar vermut a l'engròs\nGaudeixi de la major selecció de vermut a l'engròs a BGrup\nBGrup disposa a la seva web d'una amplia selecció de vermut a l'engròs. Oferim als nostres clients del sector HORECA les millors marques tant nacionals com d'importació.\nA la nostra web li serà ràpid i fàcil realitzar les seves comandes, solament ha d'accedir amb el seu usuari i contrasenya i clicar als productes que desitgi i en màxim dos dies disposarà de la seva comanda. Si necessita més informació, no dubti en posar-se en contacte amb nosaltres mitjançant el nostre formulari.\nVermotuh Artesà Aragon Baizan 75cl\nVermouth Diagonal Vermell 5lt


Protecció Civil manté l'alerta i avisa de nevades i temperatures mínimes a partir de dimecres - Empordà\nProtecció Civil manté l'alerta i avisa de nevades i temperatures mínimes a partir d'aquest dimecres\nGirona està entre les províncies amb més risc, segons l'Agència Estatal de Meteorologia\nEP 05.01.2021 | 18:43\nLes temperatures baixaran a tota la demarcació. SANTI COLL\nLes temperatures baixaran a tota la demarcació.\nLa Direcció General de Protecció Civil i Emergències del Ministeri d'Interior, d'acord amb les prediccions de l'Agència Estatal de Meteorologia (AEMET), manté l'alerta per temperatures mínimes i avisa de nevades a partir de dimecres.\nA més, diu que s'espera un temporal amb precipitacions abundants, vents molt forts i mar de fons a les Canàries a causa de l'arribada d'aquest front atlàntic que també afectarà l'Estret i el sud-est peninsular.\nEn concret, s'esperen temperatures molt baixes i gelades generalitzades a gran part de la Península i les Balears. Les províncies amb més risc seran Osca, Terol, Girona, Lleida, Lleó, Burgos, Segòvia i Zamora.\nPer aquest motiu, aquest dimarts s'ha reunit la Unitat de Valoració de Riscos per analitzar les previsions meteorològiques d'aquests dies i les mesures preventives que s'han d'adoptar de manera coordinada, a fi de minimitzar les conseqüències de les nevades a les carreteres.\nLa Diputació col·labora a Garriguella per arranjar camins rurals afectats pel Glòria.\nProtecció Civil activa la prealerta per fort onatge al litoral català.\nTres ferits lleus en una explosió "intencionada" a Nashville.


El germanastre del líder nord-coreà assassinat a Malàisia informava la CIA - Diari de Girona\nFuncionaris dels Estats Units asseguren que les autoritats nord-coreanes havien ordenat eliminar-lo\nEl germanastre del líder nord-coreà assassinat a Malàisia informava la CIA Diari de Girona\nKim Jong-nam, el germanastre del líder nord-coreà, Kim Jong-un, que va ser assassinat a Malàisia el 2017, va ser un informant de la CIA, segons va explicar el diari nord-americà The Wall Street Journal. El diari va citar una persona anònima «amb coneixement de l'assumpte» i va assenyalar que molts dels detalls de la relació de Kim Jong-nam amb l'agència nord-americana no estaven clars. Segons la font, «va haver-hi un nexe» entre la CIA i Kim Jong-nam.\n«Diversos exfuncionaris nord-americans van dir que era poc probable que el germanastre, que havia viscut fora de Corea del Nord durant molts anys i que no tenia una base de poder coneguda a Pyongyang, pogués proporcionar detalls sobre el funcionament intern del país», va afirmar el diari. Els exfuncionaris també van destacar que Kim Jong-nam havia estat segurament en contacte amb els serveis de seguretat d'altres països, particularment de la Xina.\nDiversos funcionaris de Corea del Sud i dels Estats Units van explicar que les autoritats nord-coreanes havien ordenat l'assassinat de Kim Jong-nam, que havia estat crític amb el govern dinàstic de la seva família, quelcom que Pyongyang va negar.\nAl febrer del 2017, dues dones van ser acusades d'enverinar Kim Jong Nam en tirar-li a la cara VX líquid, una arma química prohibida, a l'aeroport de Kuala Lumpur. Malàisia va alliberar la vietnamita Doan Thi Huong al maig i la indonèsia Siti Aisyah al març.Segons el diari, la font ha afirmat que Kim Jong-nam havia viatjat a Malàisia al febrer del 2017 per reunir-se amb el seu contacte de la CIA, encara que potser no va ser l'únic propòsit del viatge.


Anglès per a empreses a Barcelona || IEN\nL’objectiu del Professional English Program és dissenyar i impartir cursos d’anglès, amb un alt nivell de qualitat, que satisfacin les necessitats particulars dels alumnes dins el món professional i empresarial i que, al mateix temps, obtinguin el màxim rendiment a la seva inversió en formació.\nPer tal d’assolir els objectius i satisfer les necessitats dels clients i alumnes, oferim: cursos i serveis a mida per al client particular o empresa i cursos de Business English estructurats per trimestres.\nCURSOS I SERVEIS A MIDA\nClasses dissenyades sobre la base d’una anàlisi prèvia, en la qual s’examinen en profunditat les necessitats dels clients. A partir d’aquesta anàlisi, es dissenya el programa que impartirà professional qualificat.\nEl Programa d’Anglès per a Professionals manté un seguiment continu i minuciós del client, avalua individualment cada alumne per tal de garantir els objectius que cal assolir en cada moment.\nLa durada i el calendari, i també l’horari de qualsevol tipus de curs, es fixa segons les necessitats del client.\nLes classes poden ser a l’empresa o al nostre centre; en grups o “one to one”. Els cursos poden ser des de classes d’anglès general per a tots els nivells (Beginner fins a Proficiency) com cursos especialitzats de Business English, entre altres.\nAquest programa ofereix cursos especials, de diferents nivells d’anglès, per al món empresarial i professional. Els cursos són trimestrals de 30 hores de durada i preparen els alumnes per participar i comunicar-se en anglès amb èxit en situacions diverses com ara reunions, negocis i presentacions.\nLes empreses o els clients particulars que vulguin fer cursos a mida, en grups o individualment s’han de posar en contacte directament amb el departament Professional English Program: per telèfon, trucant al 93 240 51 10 o per e-mail, escrivint a professionalprogram@ien.es.\nEls alumnes que es vulguin matricular en un curs trimestral de Business English de 30 hores de classe a la seu de l’IEN han de fer una prova de nivell per tal de conèixer-ne el nivell si són alumnes nous o antics alumnes que fa més d’un any que no estudien a l’IEN.\nUna vegada finalitzada la prova ja es poden matricular, durant les dates de matrícula, al curs de Business English adient al seu nivell.\nEls horaris dels cursos a mida per a empreses o clients particulars es tracten directament amb el client.\nPer als cursos trimestrals de Business English a l’IEN les classes poden ser:\n· Dos dies de classe: 1 hora i mitja per sessió (dilluns-dimecres / dimarts-dijous).


En marxa Junts, l'OPA de Puigdemont\nBarcelona. Dissabte, 25 de juliol de 2020. 22:13\nActualitzat Dissabte, 25 de juliol de 2020. 22:24\nLa posada en marxa del partit l'aliança electoral de la qual, Junts per Catalunya, va guanyar les últimes eleccions al Parlament, les que va convocar Mariano Rajoy el desembre de 2017 després de suprimir l'autonomia de Catalunya amb el 155, té la pretensió de remoure el mapa de partits catalans, situar Carles Puigdemont de nou en el centre de la política electoral en els propers mesos i revertir les enquestes dels comicis que encara no tenen data i que vaticinen amb unanimitat Esquerra Republicana com a guanyadora.\nEl president a l'exili ha cedit a la pressió de totes aquelles veus del seu espai polític que li demanaven una implicació més gran en aquesta nova etapa i ha afluixat en la seva idea primigènia de concentrar-se al seu escó al Parlament Europeu i en el Consell de la República. Serà, segurament, el president de Junts però, per sobre del càrrec orgànic que tindrà, la nova formació política neix com el partit de Puigdemont, tota una novetat al mapa de formacions polítiques i que només s'explica pel seu lideratge inqüestionable.\nLa primera posada en escena, telemàtica per raons de la pandèmia del coronavirus, no deixa lloc a dubtes sobre la seva disposició a tenir un intens cos a cos amb ERC, que li disputarà, segons ja ha assenyalat, tres conceptes: el carril central de l'independentisme "sense sectarismes ni exclusions", el lideratge i la reserva moral del referèndum de l'1 d'octubre i la unilateralitat si cal per desbloquejar l'actual punt mort de la creació de la República catalana. Junqueras ja l'ha desafiat i ha rebaixat les expectatives de Junts assenyalant que la proposta d'ERC és millor i més útil, estan més preparats per trobar solucions i mirant d'ancorar la nova formació en el centredreta.\nEs vulgui o no, les pròximes eleccions catalanes també seran un pols entre Puigdemont i Junqueras, dos líders amb punts de trobada importants i desacords notables en els últims anys com ha posat en relleu el llibre del president en l'exili, M'explico, que va sortir el dia del Sant Jordi d'estiu i que va ser el més venut de la jornada.\nMentre el president Torra aclareix l'horitzó electoral, amb la variable del coronavirus, la sentència del Suprem i les previsibles acusacions d'irresponsabilitat si desvia la màxima atenció de la lluita contra la pandèmia i contra la crisi econòmica, Puigdemont i Junqueras ja fan guàrdia als seus respectius racons del ring. Confiant que aquesta sigui la batalla final entre ambdós però també amb l'aspiració que la pugna que mantindran porti per primera vegada l'independentisme a superar el 50% dels vots en unes eleccions.\nCongrés fundacional El congrés de JxCat reuneix presos polítics i exiliats a l'escenari El Nacional\nVota El PDeCat té futur fora del nou JxCat de Puigdemont?


XAVIER FIGUERAS: BANDARRA\nA l’any 1930 desprès del crack del 1929 Keynes ja parlava de polítiques fiscals. La política fiscal és com el govern juga amb els ingressos que recapta via impostos i la despesa publica que realitza.\nNormalment poden trobar-se tres possibilitats :\nLa política fiscal equilibrada que vol dir que la despesa és igual als ingressos, que és com si portes al sortir de casa vint euros a la butxaca i al tornar te’ls has gastat tots en menjar i beure, que està satisfeta la panxa, però en un parell d’ hores tornaràs a tenir gana.\nLa política fiscal expansiva que vol dir que la despesa és més gran que els ingressos. El govern s’endeuta per damunt de lo que pot ja que creu que és una inversió a llarg termini. Jo ho veig com els esforços que fan moltes famílies deixant de realitzar moltes coses per poder , per exemple, pagar els estudis d’un fill. Si el fill és un bandarra s’haurà endeutat i mai recuperaran l’esforç realitzat, en canvi si és estudiós aprofitarà l’oportunitat i repercutirà en una millora de tota la família.\nI per últim, una política fiscal de contracció que vol dir que la despesa és més petita que els ingressos se associa generalment amb la paraula superàvit. Ho entenc com que en èpoques de vaques grasses estalviem per poder donar l’entrada futura per poder comprar un cotxe, un pis, fe un viatge....\nQueda clar que actualment s’està aplicant la política fiscal contractiva, gastar menys que els ingressos que s’obtenen, ja que es necessiten excedents de diners per pagar la política fiscal expansiva dels anys anteriors, ja que es veu que el bandarra va decidir no aprofitar els estudis.